2

ISIGIDIMI SAMAXOSA, MAY 1, 1875.

hambahamba zikangela ukuba azingeboni lusizanana: luti ukuba luswele ingubo luse luyambatiswa : kuba itiwa tyu kwakwezi zinja zika Saint Bernard. Iti ukuba ingqele iselimgqumile zimve ngevu mba zimpande xa zinako, ati akuti tu zimane zimkota ukuzama ukumfudumaza. Kuti maxa wambi zihambe zodwa. Zakumbona ke umntu, mhlaumbi zakumva ngevumba apo agqunyelwe kona yingqele zibe kodwa ziqonda ukuba azinakumnceda nganto ziti zikale kunene bade beve abaninizo babe sebeyazi into eziba- bizela yona. Nobona nakulo mfanekiso. Nalo usizana lomfo olube luse lugqunyiwe yingqele. Kekaloku sezimncedile ngase ntloko noko ke azinakufeza nto kungafikanga mntu. Niyayi bona enye inja ukuba iyamkota, enye iyakala ibiza abancedi, nanko omnye selevile esihla engqeleni ukuza kusiza. Nantso ingubo aya kuncedwa ngayo itiwe tyu kwenye yezinja ; nango amahlalana ezinto angazisezwayo esezintanyeni.

Into ezidume ngayo ezizinja kukomelela nokukalipa, nokusezela, nokuqonda. Zibehle ziqonde ngokwazo lakufuna ukungati libi izulu sezisiya kwindawo ezona zingaba nengozi. Abantu abancedwe zizo abangebalwe. Kuko enye yazo ababesiti ngu Barry ukuyibiza eyada yasindisa abantu abamashumi mane kumaxesha ngamaxesha iyodwa. Nanamhlanje ufele lwayo lusagciniwe lusisikumbuzo semisebenzi eyayenzayo. Asinakuzifeza imbali ezibaliswa ngezo zinja.

Owesibini umfanekiso usibonisa I-Mel- ville Bay ese Greenland. Kumazwe akufupi ne *Pole,* kuti ebusika ilanga litshone inyanga ezitile lingazanga labonwa. Umfo otile owake wahambela kulomazwe ngomnyaka we 1857, uti baligqibela ngombla wokuqala ka November kanti kuya kude kube ngowa 28 ka Janua­ry we 1858. Ngalo lonke eloxesha babepumelela ngezikanyiso abazenzeleyo ngo- kwabo. Lixeshaeloeti ingqele ibeluqilimba olunye pezu kwamanzi ihlangane ngango- kude abantu babe nokuhamba pezu kwa- yo noko ingaroboki. Kuti ukuti cwaka kwayo yonke into epilileyo kube yinto esisitukutezi. Uti umkombe ofikelwe busika ukwelozwe ube useluya kuhlala kona kude kutwase ihlobo elilandelayo kuba isuke ingqele ingashiyi nesincinane

isitutyana ongahamba kuso. Iqala uku- nyibilika kwakuvela ihlobo ize imane ukukepuka amaqekeza amaknlu ati apa elwandle ange azintaba ezidadayo. Kulo mfanekiso ningawabona ekumacala omabini omkombe. Ngamaqekeza enqele zonke ezingxande ngxande zingase kunene ezingati ngamawa. Ati akuba eqekekile ehle nolwandle eze kwelicala linomnyele womhlaba apuke alike anyibilike abuye abe ngamanzi. Xa ahlayo ayingozi enkulu kumkombe ate aqubisana nawo.

Liti ilanga ekungeneni kwehlobo lide liqube intsuku limane ukuti cupe kancinane ukuvela libuye litshona zisembalwa iyure ; kanti liyakuti emzuzwini lide lingatshoni nase busuku, lihlale livelile, baze ke abakona babe nemini ende kunene ; abaya kuti nokuba bayalala bamane ukulala bevuka lingakange litshone Iona. Kulomfanekiso sibona elinye lamaxesha anjalo xa ilanga lingatshoniyo nase busuku. Noko silibonayo nje lite tu kuxa bati kupakati kobusuku. E-Melville Bay lihlala ixesha elikwinyaga ezintatu lingazange latshona, ize liye lisitela kancinane lide liti cimi, babuye bahlale kubusuku obukwangako ukuba bude.

Aya kumazwe anjalo ke lomadoda kade siwabika ukuba alungiselela ukuya kuhlola incam yomhlaba engasentla, sisiti atunywa yi Nkosazana. Kulindeleke ukuba esuke kwangezi nyanga. Baya xapazela ukulungisa.

EZIVELA KUBABALELANI.

EZINGOKUBUBA KUKA REV. JAMES
ALLISON.

George Town April 5, 1875.

Usizi olukulu ukububa komfundisi wetu U- Rev. James Allison. Lomfundisi ubenendlela ezininzi zokusindisa. Akuko mfundisi unbenje ngaye kwaba ndibabonileyo. Ubeti akufika pa- kati kwezizwe abenje ngoyise wabantu, kumadoda nabafazi nabantwana, abe nomrau komdala nomncinane. Ubengumncedi emzimbeni nase mpefumlweni. Kanjalo ubenje ngenkosi pakati kwesizwe- Ube sisitunywa sika Tixo esiti sakulishumayela ilizwi lake basike abantu bancancazele unge uselufika umhla wokupela. Andinako ukuyitini imisebenzi yake. Masenditabata ezindawana. Ngumfundisi ekuvakele ngaye indaba zosindiso ezizweni ezininzi, ku Besutu naku Ma- swazi, naku Mazulu naku Mahlubi, na Mangwana, nakwa Pitini, ku Makumsba na Malala. Ngumfundisi oqale ukucacisa indaba zosindiso apa E-Natal nakwa Sigonyela kwange 1833.

Usishiyile namhla wemka kulo mhlaba ngomhla wokuqala ka April 1875 ngexa lesiblanu. Usisbiye elusizini. Asisayi kumbona kweli lizwe kude kube ngunapakade. Sesoti siqubisane naye kwelizayo, sibonane nangomhla wokupela.

Umsebenzi wake ubunje. Ubelima ahlwayele kusale kuhlakula omnye. Uyandisile italente ye Nkosi yake (Mat. 25 : 20.). Ubelisodati elinya- mezele ebunzimeni. Nakuba efile imisebenzi yake iyakuluma. Ufundise abantu ilizwi ne misebenzi yokwaka izindlu zabelungu—ingxande, nokulima ngenkabi nokutenga imihlaba nentwanantwana endingenakuzibala. Umke emhlabeni xa ubudala bake buyiminyaka 69.

Henry Masimang.

George Town April 3, 1875.

Ndingati ukunibikela bazalwana apa simkelwe sigitshimi esikulu selizwi lika Tixo, umfo obebu- hlungu yimipefumlo yetu tina bantsundu ayi bona ukuba ise bubini nase kulahlekeni. Kufe umshumayeli welizwi lika Tixo ummemezi woku- ba kuguqukwe ezonweni. Ngumfundisi obene- nkolo, ezazi kakuhle intlobo zokusebenza kwalo. Ngumfundisi obebafuna abati baguqukile ukuba bazibonise eziqamo zomoya oyingcwele kubo. Ubenjengomazisi onamandla obonisa abantu ama- qinga okuvika U-Satana. Ubengake amvume umntu angakolwayo nguye noko aselezenza iko- Iwa, ukuba akanazo indlela zokubonisa utando nokuba umamkele Umoya Oyingcwele. Wati kum mhla aza kundamkela, Ubone ngani ukuba wamkele Umoya ka Tixo? Kanjalo ulwahlula ngani utando luka Tixo nolomhlaba? Wati ukuze andule ukundamkela ndake ndada ndayi pendula lemibuzo ngohlobo ate wakolwa lulo. Ubenjalo nakwabanye. Apa ke zihlobo siyalila.

Siswele ukufunda, Sizimpumpute tina; Siswele ukutanda Incwadi yokubona; Akuko umkokeli, Siswele nomfundisi.

Abezinye indawo Bangabafundileyo; Bona bavulekile, Batukululekile; Sebevuya ke bona, Tina bangasihleka.

Sikubeka ku Mdali, Sayama ku Mkululi, Oya kusifunela, Oya kusivusela, Oya kusifundisa, Oya kusibonisa.

John Caluza.

Ku Mhleli we *Sigidimi Samaxosa.* Nkosi yam andimntu uhleli ekukataza nganto, ngako oko ndingakubulela undipe indawana kwelipepa la- manene. Makowetu antsundu, kumzuzu niba- mbene ngazo *Esigidimini* ngendawo ngendawo eniti ziyimivalo yokutintela ukuhluma nokwanda kwelizwi lika Tixo pakati kwetu pakati kwesizwe sakowetu. Nditelekelela ukuba ngowesiblanu lo mnyaka sikuwo namhla, ndati nam wakuhlatywa lomkosi we *Sigidimi Samaxosa* ndawutenga um- pu wokuxoxa nje ngabanye abayitengayo, kuloko ndafumana ndafiniza nawo andenzanto ngawo, ngokuba ndingemntu uqele kuwupata. Ndandisiti entliziyweni yam ndoke ndibonele ndifunde kwa- baqelileyo ukuyipata, ndikangele ukuba batinina ukudubula kwabo. Kunamhlanjeke nakuba ndi- ngetshoyo ukuti ndifunde ndakwazi ukupatwa kwawo ndifuna ukuke ndilinganise ndikupe isiko- ti nokuba sinye, ukuba andingetina mhlaumbi nditamsanqele ndibete enxebeni entweni ekuliwa- nayo , mhlaumbi ndigqwizile nditi mhlaumbi ndiyolise nokuyolisa nokuba ihulile ayabekisa ndawo bodela bahleke kungabityala mntwini oko. Indawo endifunukuke ndibambe kuyo kunamhla- nje kumalunga nalendawo ilunge nalempi imsindo usivutuvutu inxamele ukusitshabalalisa